Langkawi
Langkawi marupoan salah satu distrik dalam nagara bagian Kedah Darul Aman, Malaysia. Pulau Langkawi dibari status bebas cukai pado taun 1987. Kini, pulau nan kayo dangan kaindahan alami jo lagenda maso silam ko alah manampekan diri sabagai salah satu daerah tujuan wisata nan paliang populer di Malaysia. Langkawi sabananyo marupoan suatu gugusan pulau di mano Pulau Langkawi marupoan nan tagadang.
Daftar isi
Lokasi[suntiang | suntiang sumber]
Kapulauan Langkawi talatak di sabalah baraik nagara bagian Kedah jo Perlis sarato di sabalah utara nagara bagian Pulau Pinang, Samananjuang Malaysia.[1] Pulau Langkawi di perairan Salek Malaka, bana-bana badakean jo muluik Salek Malaka, Lauik Andaman di sabalah baraik lauik, dan Samudera Hindia di sabalah baraik. Di sabarang pulau Langkawi ado pulau Sumatera di Indonesia, dan di utaranyo talatak nagara Thailand.
Gugusan Pulau Langkawi[suntiang | suntiang sumber]
Langkawi saumpamo mutiaro nan baru dijumpai dek pamarentah Malaysia. Tadapek 104 pulau dalam gugusan pulau Langkawi, suatu pambantuakan dari anyuikan banua nan mambantuak Asia Tenggara. Titik tatinggi di Langkawi iolah puncak Gunuang Raya satinggi 890 m di ateh pamukoan lauik.
Antaro lain pulau di dalam gugusan kapulauan ko iolah:
- Pulau Dayang Bunting
- Pulau Singa Besar
- Pulau Tuba
- Pulau Langgun
- Pulau Timun
Transportasi[suntiang | suntiang sumber]
Jalan raya[suntiang | suntiang sumber]
Dari Kuala Lumpur, kito dapek naiak oto malalui Lebuh Raya Utara Selatan sainggo sampai ka pintu kalua Distrik Gurun, Kedah dan manuju ka Kuala Perlis. Dari darmaga Kuala Perlis, biayonyo adolah RM 15.00 untuak feri ka Pulau Langkawi. Jalua nan takana nan salalu dipakai dek pangunjuang adolah malalui darmaga Kuala Kedah. Biayo pai iolah RM 18,00. Untuak panduduak Langkawi biayonyo sabanyak RM 15,00.
Feri[suntiang | suntiang sumber]
Salain feri dari Kuala Perlis, feri-feri dari Kuala Kedah jo Pulau Pinang pulo disadioan. Star Cruise Pulau Pinang ado manyadioan paket langko ka Langkawi. Salain tu, layanan feri pulo disadioan untuak baubuangan jo nagara Thailand malalui Langkawi jo Satun.
Kapa tabang[suntiang | suntiang sumber]
Langkawi mampunyoi bandara internasional nan agak gadang, yaitu Bandar Udara Internasional Langkawi. Barikuik adolah panabangan-panabangan ka Langkawi.
- AirAsia (Kuala Lumpur)
- Thai AirAsia (Bangkok) (Bermula Januari 2007)[1]
- Penerbangan Malaysia (Pulau Pinang, Kuala Lumpur, Johor Bahru, Singapura)
- Singapore Airlines
- SilkAir (Singapura)
- Jetstar Airways [2]
Sijarah[suntiang | suntiang sumber]
Pulau ko tacipta 500 juta taun, yaitu pado jaman Kambria. Pado jaman tu, sabuah banua gadang banamo Gondwana nan talatak di Kutub Salatan, bapacah manjadi potongan tanah nan labiah ketek, nan kini dapek dijumpoi di 4 tampek di bumi, yaitu Afrika, Australia, India, jo Langkawi. Pagunuangan Gondwana talatak di baraik dayo Langkawi. Pambantuakan batu Gondwana nan mamamukau manjulang tinggi badakekan Tanjung Batu, badirinyo Pagunuangan Mat Chinchang nan maliputi sabagian Pagunuangan Gondwana.
Pado abaik ke-15, namo Lung-Ya-Kiou-Yi alah tacataik di sabuah peta nan dipicayoi alah dipakai dek Laksamana Cheng Ho katiko bakunjuang ka Malaka pado taun 1405. Pado abaik ka-16, pulau tapancia ko dibari babagai namo dalam peta jaman tu, antaro lain Langa, Lanka, Lansura, dan Langapura.
Pado taun 1621 Jenderal Augustin de Beaulieu nan batugeh kapada Raja Louis XIII dari Parancih, manyabuik Langkawi sabagai Lancahui atau lada sulah. De Beaulieu kudian manulih, "Tanahnyo subua dangan buah-buahan, bareh dan taranak. Babarapo batang sungai manyadioan sumber aia barasiah, rimbo laweh dapek diliek dan pantainyo rancak sarato panuah dangan taluak jo pulau-pulau ketek bakuliliangnyo".
Mahathir Mohamad, bakeh Pardana Mantari Malaysia parnah batugeh di Pulau Langkawi sabagai surang dokter salapeh luluih dari Universitas Malaya di Singapura. Sajak tu baliau ingin maubah pulau "Sumpah Mahsuri 7 Katurunan" (namo diambiak dari lagenda Langkawi) manjadi pulau bebas cukai jo tujuan pariwisata tingkek dunia.
Mitos dan lagenda[suntiang | suntiang sumber]
Langkawi adolah sabuah namo nan saraik dangan misteri, mitos dan lagenda. Di antara kisah lagenda nan bakaitan jo namo tampek di Langkawi tamasuak:
- Gergasi Bataruang
- Pulau Dayang Buntiang
- Mahsuri
- Puteri Dayang Sari
- Telani dan Telanai
- Geroda dan Jentayu
- Talago Tujuah
Tampek-tampek rancak[suntiang | suntiang sumber]
- Dataran Helang
- Kampung Kristal
- Gunung Mat Chingchang
- Pekan Kuah
- Pulau Dayang Bunting
- Pulau Rebak
- Makam Mahsuri
- Telaga Air Hangat
- Beras terbakar
- Under Water World
- Perkampungan Buku
- Kereta Kabel
- Pantai Pasir Hitam
min_Latn min_Latn min_Latn min_Latn min_Latn min_Latn min_Latn min_Latn zsm_Latn ind_Latn zsm_Latn min_Latn jav_Latn min_Latn min_Latn min_Latn min_Latn min_Latn min_Latn min_Latn zsm_Latn zsm_Latn zsm_Latn zho_Hans zsm_Latn swe_Latn min_Latn min_Latn min_Latn min_Latn min_Latn min_Latn min_Latn zsm_Latn zsm_Latn zsm_Latn zsm_Latn ssw_Latn lus_Latn min_Latn min_Latn zsm_Latn bjn_Latn sun_Latn min_Latn zsm_Latn zsm_Latn zsm_Latn zsm_Latn zsm_Latn eng_Latn zsm_Latn zsm_Latn zsm_Latn